DJEČJI VRTIĆ MEDULIN

Munida 3a

52203 Medulin

**BILJEŠKE UZ FINANCIJSKA IZVJEŠĆA**

**za razdoblje siječanj-prosinac 2024. godine**

Naziv obveznika: Dječji vrtić Medulin

Sjedište: 52203 Medulin, Munida 3a

Šifra županije: 263

RKP: 35572

OIB: 93649655110

Razina: 21

Šifra djelatnosti: 8510

1. **BILJEŠKE UZ BILANCU**

1.1. Nefinancijska imovina – šifra B002

Na dan 31.12.2024. stanje nefinancijske imovine iznosi 101.264,51 eura što je nešto manje nego prethodne godine. Razlog tomu je što se u 2024.g. nije puno nabavljalo i dodatno gradilo obzirom da je velik dio nabave osnovnih sredstava obavljen prethodnih godina pa nije bilo velike potrebe za dodatnim ulaganjima a u izgradnju tj. nadogradnju postojećih građevinskih objekata se krenulo u ovoj godini. Investitor je Općina Medulin.

1.2. Financijska imovina – šifra 1

Na dan 31.12.2024. godine stanje sredstava na računima poslovnih banaka iznosi 167.034,26 eura.

Potraživanja od zaposlenih u iznosu od 422,75 eura se odnose na obveze plaćanja dodatnog zdravstvenog osiguranja (kurativa) od strane djelatnika koji su potpisali da će sami uplatiti potrebni iznos a isti još nije uplaćen. To su djelatnici koji su na dugotrajnom bolovanju ili porodiljnom dopustu.

Ostala potraživanja (šifra 129) ove godine su na razini prethodne i odnose se na potraživanja od HZZO-a te na potraživanja od Sindikata nastala prilikom ispravka plaća za neke djelatnice.

Potraživanja za pomoći proračunskim korisnicima iz proračuna koji im nije nadležan (šifra 1636) se odnose na sredstva od ministarstva, općina i gradova za sufinanciranje boravka djece u vrtićima te su u ovoj godini manja (za 76%) jer se sastoje od potraživanja samo za mjesec prosinac 2024.g. i to samo od jedne općine.

Potraživanja za upravne i administrativne pristojbe, pristojbe po posebnim propisima i naknade (šifra 165) se odnose na uplate roditelja za boravak djece te je veći dio zaduženje za prosinac 2024.g.

1.3. Obveze – šifra 2

Stanje obveza na dan 31.12.2024. godine iznosi 145.697,40 eura što je za 8,9% više nego prethodne godine. Razlog tomu je nastavak porasta inflacije i usklađenje osnovice plaće s istom te su i obaveze veće iako se sve obveze DV Medulin podmiruju redovito te se navedeni iznos sastoji od nedospjelih obveza prema dobavljačima i zaposlenima a koje su podmirene u siječnju 2025.g.

1.3 Vlastiti izvori – šifra 9

Vlastiti izvori obuhvaćaju izvore vlasništva za nefinancijsku imovinu, ispravak vlastitih izvora, rezultat poslovanja i izvanbilančne zapise.

Na šifri 922 prikazani su viškovi i manjkovi prihoda i rashoda nakon završnih knjiženja. Ove godine nema odstupanja između podataka iskazanih u PR-RAS i Bilanci jer nije bilo potrebe za korekcijom rezultata.

Na kontu 92211 – Višak prihoda poslovanja, zabilježen je višak od 45.522,79 eura.

Izvanbilančni zapisi (šifra 991 i 996) obuhvaćaju imovinu Osnivača (oprema i namještaj) koja je dana na korištenje Vrtiću – podružnice Pomer i Vinkuran te na sudske sporove u tijeku koji se vode od 2022.g. te je njihova vrijednost s vremenom narasla.

|  |  |  |
| --- | --- | --- |
| BROJ PREDMETA | PREDMET TUŽBE | VRIJEDNOST POTENCIJALNE OBAVEZE |
| Pr-194/2022 | Utvrđenje nezakonitom Odluke o otkazu ugovora o radu | 15.728,74 € |
|  |  |  |
|  | **UKUPNO** | **15.728,74** |

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**
   1. Prihodi poslovanja – šifra 6

Dječji vrtić Medulin je u 2024. godini ostvario prihode poslovanja u iznosu od 1.546.234,20 eura što je za 20,8% više od prethodne godine, a sastoji se od:

*Pomoći iz inozemstva i od subjekata unutar općeg proračuna (šifra 63):* Pomoći su ostvarene u iznosu od 9.376,02 eura što je manje za 55,6%, obzirom da ove godine nema sredstava od Istarske županije za projekt Zavičajne nastave jer Vrtić nije sudjelovao u istome. Zaprimljena sredstva se odnose na sredstva od Ministarstva (za redovan program predškole te za djecu s poteškoćama u razvoju) i općina i gradova za sufinanciranje boravka djece u vrtićima (odnosi se na djecu s područja van Općine Medulin, a koja pohađaju DV Medulin i kojih je u ovoj pedagoškoj godini manje nego prethodne godine i dolaze iz samo jedne vanjske općine).

*Prihodi od imovine (šifra 64):* Prihodi od imovine obuhvaćaju prihode od kamata na sredstva po viđenju i u 2024. godini su ostvarena u visini od 204,35 eura, što je manje nego prethodne godine za 29,6% (85,93 eura).

*Prihodi od upravnih i administrativnih pristojbi, pristojbi po posebnim propisima i naknada (šifra 65):*Prihodi od administrativnih pristojbi i po posebnim propisima ostvareni su u 2024. godini u iznosu od 212.665,50 eura, a odnose se na uplate roditelja. U odnosu na prethodnu godinu su otprilike jednaki jer roditelji uglavnom izvršavaju svoje obveze na vrijeme.

*Prihodi od prodaje proizvoda i roba te pruženih usluga i prihodi od donacija (šifra 66):* Ova skupina prihoda obuhvaća prihode od prodaje i prijevoza obroka, te prihode od donacija. Prihodi od prodaje obroka su ove godine veći za 28,5% i iznose 4.421,50 eura (šifra 6614).

Razlog za takvo povećanje prihoda po ovoj osnovi je taj je Vrtić dostavljao obroke i fizičkim osobama u potrebi na području Općine a koje financira sama Općina. Neke od tih fizičkih osoba su ipak prestale koristiti ove usluge tokom godine. Uslugu prodaje obroka su koristili i neki sportski klubovi tokom ljetnih mjeseci za potrebe ljetnih kampova

Prihodi od pruženih usluga (šifra 6615) u ovoj godini obuhvaćaju samo prihode od prijevoza obroka te su manji u odnosu na 2023. godinu za 10,4% jer je vrtić vršio usluge prijevoza obroka samo za OŠ Dr. Mate Demarina Medulin koji su kraće razdoblje pak sami morali prevoziti obroke obzirom da Vrtić iz objektivnih razloga to nije bio u mogućnosti.

Prihodi od donacija (šifra 6631) ostvareni su u iznosu od 3.224,50 eura i veći su za 13,4% u odnosu na prethodnu godinu, jer su se povećale aktivnosti vrtića van objekta zbog čega su se više organizirali prijevozi autobusom što se financira iz prikupljenih donacija.

*Prihodi iz nadležnog proračuna i od HZZO-a na temelju ugovornih obveza (šifra 67):* Prihodi od nadležnog proračuna u 2024. godini ostvareni su u većem iznosu nego prethodne godine uglavnom iz razloga što je povećana osnovica za plaće te naknada za topli obrok i prijevoz a sve kao usklađenje sa porastom stopa inflacije, a i nešto je veći broj zaposlenih bio kroz godinu zbog zamjena za bolovanja djelatnika na teret poduzeća ili rodiljnih dopusta pa su tako prihodi veći za 26,8% te i dalje se pretežno odnose na financiranje plaća zaposlenika dječjeg vrtića.

* 1. Rashodi poslovanja – šifra 3

Rashodi poslovanja ostvareni su u iznosu od 1.581.149,89 eura, a odnose se na:

*Rashodi za zaposlene (šifra 31):* Rashodi za zaposlene iznose 1.313.017,40 eura što je za 27,8% više u odnosu na prethodnu godinu iz razloga što je nešto je veći broj zaposlenih bio kroz godinu zbog zamjena za bolovanja djelatnika na teret poduzeća ili rodiljnih dopusta a povećana je i osnovica te naknada za topli obrok i prijevoz (uskladba s Osnivačem zbog povećane stope inflacije).

*Materijalni rashodi (šifra 32):* Materijalni rashodi iznose 266.714,29 eura što je otprilike isto kao i prethodne godine.

Odstupanje se javlja na poziciji ostalih rashoda za zaposlene (šifra 321) obzirom da je povećan iznos naknade za prijevoz, a i povećan je i broj zaposlenih (povećanje od 24,2%). Veće odstupanje se javlja i na poziciji stručnog usavršavanja zaposlenika (više za 62,6%) jer su djelatnice pohađale više edukacija što u živo što on – line.

Također je manje povećanje na poziciji materijala i sirovina (šifra 3222, 4,8%) zbog rasta inflacije. Troškovi sitnog inventara i autoguma (šifra 3225) su viši za 88,3% obzirom da su skupine opremane nekih novim sredstvima (mali prijenosni zvučnici, manji usisavači i sl.), a kupljen je i novi set auto guma za službeno vozilo.

Troškovi telefona, pošte i prijevoza (šifra 3231) veći su za 17,3% zbog povećanja cijena teleoperatera i usluga prijevoza.

Obzirom da je rasla i cijena komunalnih usluga na općoj razini (šifra 3234), ove godine su ti troškovi veći za 10,4%.

Stavka zakupnine i najamnine (šifra 3235) je ove godine veća za 129,7% i to zbog plaćanja najamnine prostora kluba NK Medulin za potrebe ljetnog kampa. Dio iznosa se odnosi i na najam nadzemnog spremnika.

Veće su i stavke na šiframa 3237 – intelektualne i osobne usluge (više za 4,9%) zbog angažiranja vanjskog suradnika – logopeda te stavka 3295 – pristojbe i naknade (više za 16,3%), a povećanje se odnosi na plaćanje javnobilježničkih usluga obzirom da su pokrenuti neki ovršni procesi.

Stavka reprezentacije (šifra 3293) ove godine je manja za 84,6%.

Ostali nespomenuti rashodi poslovanja su manji za 22% iako se i dalje povratna naknada s računa prehrane odvaja na poseban konto i u 2024.g., ali i zbog povremene nabavke potrepština za dijete s poteškoćama u razvoju ali u manjem obimu.

*Financijski rashodi (šifra 34):* Financijski rashodi su u 2024. godini na približnoj razini kao i prethodne godine.

* 1. Rashodi za nabavu nefinancijske imovine - šifra 4

Rashodi za nabavu nefinancijske imovine iznosili su u 2024. godini 17.946,99 eura i manji su u odnosu na prethodnu godinu (za 19,2%) iz razloga što je prethodnih godina nabavljena većina potrebne opreme ili zamjena dotrajale.

Ove godine uložilo se u slijedeću novu opremu: laptopi za skupine, vatrodojavni sustav u centralnoj zgradi, manji namještaj za skupine te garderobni ormarići za DV Vinkuran kao i nova vrata za ulaz pješaka na centralnoj zgradi.

2.4. Rezultat – šifra 9

Manjak prihoda poslovanja na dan 31.12.2024. iznosi 52.862,68 eura. Preneseni višak prihoda iz 2023.g. iznosi 77.438,48 eura pa tako višak prihoda u 2024. godini iznosi 24.575,80 eura.

1. **BILJEŠKE UZ IZVJEŠTAJ O OBVEZAMA – OBRAZAC OBVEZE**

U izvještaju o obvezama iskazane su ukupne obveze na dan 31.12.2024. godine koje iznose 145.697,40 eura, a sastoje se od nedospjelih u iznosu od 145.697,39 eura.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – P VRIO**

Promjena na kontu 915 u 2024. godini iznosila je 2.680,72 eura zbog primljene donacije dugotrajne imovine od Općine Medulin..

U Medulinu, 31. siječanj 2025.g.

Osoba za kontaktiranje: Vedrana Sontag

Telefon za kontakt: 052/385-664

Ravnateljica

Mirjana Duras Komparić